วิเคราะห์ตลาดภาคบ่าย – บล.เอเอสแอล
วิเคราะห์ตลาดภาคบ่าย - บล.เอเอสแอล ประจำวันที่ 23 พ.ค.60
23 พ.ค. 2560

วิเคราะห์ตลาดภาคบ่าย – บล.เอเอสแอล
วิเคราะห์ตลาดภาคบ่าย
ภาพรวมตลาดภาคเช้า
SET Index ปิดภาคเช้า 1,562.98 จุด (+5.25จุด ,+0.34%) กรอบ 1,558 -1,563 จุด มูลค่าการซื้อขาย 17,039 ลบ. เรียงลำดับมูลค่าการซื้อขายรายกลุ่มENERG BANK FOOD COMM ICT HELTH TRANS CONS ตามลำดับ. ตลาดภูมิภาค [Hang Seng +0.06%][KOSPI +0.69%][Nikkei225 -0.26%][ChinaA50 +1.12%][TAIEX +0.21%]
[ติดตาม]
– ผลิตภัณฑ์มวลรวมภายในประเทศ (จีดีพี) ไตรมาส 1 เยอรมนี 13.00น.
– ความเชื่อมั่นทางธุรกิจเดือนพ.ค.โดย Ifo เยอรมนี 15.00น.
– ยอดขายบ้านใหม่เดือนเม.ย. สหรัฐฯ 21.00น.
Source : Investing.com
ที่ประชุมยูโรกรุ๊ปคว้าน้ำเหลวประเด็นเงินช่วยเหลือกรีซรอบใหม่
ประธานยูโรกรุ๊ป เปิดเผยว่า กลุ่มรัฐมนตรีคลังยูโรโซนไม่สามารถตกลงกันได้เกี่ยวกับการให้ความช่วยเหลือด้านการเงินรอบใหม่แก่กรีซ ภายหลังจากการประชุมเสร็จสิ้นลงเมื่อวานนี้ โดยมีการหารือเชิงลึกในหนี้สาธารณะของกรีซ เพราะยังมีความคิดเห็นและข้อตกลงที่ยังไม่สามารถตกลงกันได้ ซึ่งเงื่อนไขที่กรีซจะได้รับการช่วยเหลือมีมูลค่ารวม 8.6 หมื่นล้านยูโร (9.66 หมื่นล้านดอลลาร์) นั้น ครอบคลุมถึงมาตรการและการปฏิรูปในภาคส่วนต่างๆที่กรีซเคยให้คำมั่นสัญญาเอาไว้ โดยมีเป้าหมายที่จะคลี่คลายวิกฤตเศรษฐกิจของประเทศ (Source : IQ สำนักข่าวอินโฟเควสท์)
IMPACT (+) SCB BJC BBL AOT PTT BANPU IVL SCC PTTGC CPF CBG TRUE EGCO BDMS TOP BLA UV MINT
IMPACT (-) DELTA CPALL EA LH ADVANC BH KTB MAKRO KBANK BTSGIF BEC MWGA TVO GFPT RATCH
แนวโน้มตลาดและหุ้นเทคนิคที่น่าสนใจ
SET Index
ปรับตัวขึ้นต่อเนื่อง
SET index ปรับตัวขึ้นต่อเนื่อง สร้างแนวโน้มเชิงบวก แต่จากปริมาณการซื้อขายที่ยังคงเบาบาง จึงมีโอกาสที่จะพักตัวในระยะสั้น โดยแนวต้านระหว่างวันอยู่ที่ 1,565 จุด แนวรับระยะสั้น 1,558 จุด โดยแนวต้านถัดไปคือ 1,575 จุด เน้นเก็งกำไรในหุ้นรายตัวเป็นหลัก
BR
เริ่มทดสอบแนวต้าน
BR เริ่มปรับตัวทดสอบแนวต้านที่ 6.50 บาท ส่งสัญญาณแนวโน้มเชิงบวกต่อราคา พร้อมปริมาณการซื้อขายที่เข้ามาสนับสนุน ระยะสั้นแนวต้านถัดไปที่ 6.70 / 7.00 บาท แนวรับ 6.30 บาท โดยตัดขาดทุนหากราคาปรับตัวหลุด 6.25 บาท
FANCY
แท่งเทียนส่งสัญญาณ Bullish
FANCY แท่งเทียนส่งสัญญาณ Bullish จากการปรับตัวขึ้น โดยการยืนเหนือแนวต้านที่ 2.40 บาทในวันจะเป็นสัญญาณบวกต่อเนื่อง แนวต้านถัดไปที่ 2.54 / 2.80 บาท แนวรับ 2.30 / 2.18 บาท ตัดขาดทุนหากราคาปรับตัวลงมาหลุด 2.12 บาท